钦定古今图书集成/明伦汇编/闺媛典/第048卷 > 也先忽都蒙古钦察氏〈玉莲附〉
## 钦定古今图书集成/明伦汇编/闺媛典/第048卷 > 也先忽都蒙古钦察氏〈玉莲附〉

按《元史列女传》：“也先忽都，蒙古钦察氏，大宁路达鲁
花赤铁木儿不花之妻，以夫恩封云中郡君。夫坐事
免居大宁。至正十八年，红巾至，也先忽都与妾玉莲
走尼寺中，为贼所得，令与众妇缝衣，拒不肯。贼吓以
刃，也先忽都骂曰：‘我达鲁花赤妻也，汝曹贼也，我不
能从贼’。贼怒杀之，玉莲因自缢，凡三贼并杀之。先是”，
其子完者帖木儿年十四，与父出城，见执于贼。完者
拜哭，请以身代父死。贼爱完者姿秀，遂挈以从。久之，
乃获脱归，访母尸并玉莲葬焉。